ຣັດເຊຍຈະໃຫ້ສັດຕະຍາບັນ ຕໍ່ສົນທິສັນຍາ START
ສະພາຕໍ່າຣັດເຊຍ ອາດຈະໃຫ້ສັດຕະຍາບັນ ຕໍ່ສົນທິສັນຍາ START ໃນວັນສຸກນີ້
ປະທານສະພາຕໍ່າຂອງຣັດເຊຍ ກ່າວວ່າທາງສະພາຕໍ່າຫຼືສະພາ Duma ຂອງຣັດເຊຍ ສາມາດ ໃຫ້ສັດຕະຍາບັນຕໍ່ສົນທິສັນຍາ ຄວບຄຸມອາວຸດນິວເຄລຍ ກັບ ສະຫະລັດໄດ້ ຢ່າງໄວທີ່ສຸດໃນ ວັນສຸກມື້ອື່ນນີ້ ປະທານສະພາຕໍ່າຣັດເຊຍທ່ານ Boris Gryzlov ກ່າວໃນວັນພະຫັດມື້ນີ້ວ່າ ທາງສະພາ ຕໍ່າສາມາດລົງຄະແນນສຽງ ໃນວັນສຸກມື້ອື່ນນ ີ້ຖ້າຫາກບໍ່ໄດ້ມີການປ່ຽນແປງເນື້ອ ໃນ ຂອງສົນທິສັນຍາຢູ່ໃນສະບັບທີ່ສະພາສູງຂອງສະຫະລັດຮັບຜ່ານເອົານັ້ນ ສະພາສູງສະຫະລັດ ໄດ້ລົງຄະແນນສຽງ 71 ຕໍ່ 26 ຮັບຮອງເອົາສົນທິສັນຍາຄວບຄຸມ ອາວຸດຍຸດທະສາດ ຫຼື START ສະບັບໃໝ່ກັບຣັດເຊຍ ໃນມື້ວັນພຸດວານນີ້ ປະທານາທິບໍດີຮັດເຊຍ ທ່ານ Dmitry Medvedev ໄດ້ສະແດງຄວາມຍິນດີນໍາການທີ່ ສະພາສູງສະຫະລັດໄດ້ຮັບຜ່ານສົນທິສັນຍາດັ່ງກ່າວຊຶ່ງຈະຕັດຈໍານວນອາວຸດນິວເຄລຍທີ່ ສະຫະລັດແລະຣັດເຊຍມີຢູ່ນັ້ນລົງ ແລະຈັດຕັ້ງລະບົບພິສູດແລະກວດກາຮ່ວມຂຶ້ນມາ ທ່ານໂອບາມາ ກ່າວໃນກອງປະຊຸມຖະແຫຼງຂ່າວທີ່ທຳນຽບຂາວ ໃນມື້ວານນີ້ວ່າ ການ ຮັບຜ່ານສົນທິສັນຍາດັ່ງກ່າວນີ້ ແມ່ນໄດ້ສົ່ງສັນຍານອັນເຂັ້ມແຂງໄປຍັງທົ່ວໂລກ ທັງສະພາສູງແລະສະພາຕໍ່າຂອງຣັດເຊຍ ຍັງຈະຕ້ອງໃຫ້ສັດຕະຍາບັນເສຍກ່ອນສົນທິສັນ ຍາສະບັບນີ້ ຈຶ່ງຈະມີຜົນບັງຄັບໃຊ້ໄດ້